Lulajże, Jezuniu

Lulajże, Jezuniu polonierazko Gabon kanta da, ustez XVII. mendearen bigarren erdian sortua.

 Historia 
Gaur egunera arte iraun duen testuaren bertsio zaharrena 1705eko bilduma batetik dator eta Poznańgo artxidiozesiko artxiboetan dago gordeta. Beste bertsio batzuk Staniątkiko beneditarren monasterioan gordetako eskuizkribuetan ere agertzen dira. Frantziskotarren ereserki-liburuen XVIII. mendeko bi eskuizkributan eta karmeldarren XVIII. mende amaierako eskuizkribu batean ere sartu zen, Ludwik Chybińskiren ereserki-liburuaren bigarren zatiarekin batera. Abestiaren testua Lviveko Szlichtyn argitaletxeak argitaratu zuen bilduma baten baitan, lehenik 1767an eta gero 1785ean.

Lulajże, Jezuniu abestiaren melodia, gaur egungoaren desberdina, 1843an Michał Marcin Mioduszewski apaizak bildutako Pastorałki i kolędy z melodyjami czyli piosnki wesołe ludu w czasie świąt Bożego Narodzenia po domach śpiewane a przez X. M. M. M. zebrane antologian agertu zen inprimatuta.

Urteetan zehar, musikagile asko inspiratu ditu, besteak beste, Frédéric Chopin. Jacek Kaczmarski egile abeslariak ere moldatu zuen Wigilia na Syberii musika-lanerako. Lucjan Rydel poloniar musikagilearen Betlejem polskiego obraren hirugarren ekitaldian, aingeru-abesbatza batek Lulajże, Jezuniu abesten du.

Lulajże, Jezuniu Gabon kantak poloniar identitatearekin oso lotuta dago, eta hainbat bertsio patriotiko ditu. Beste lanen artean, Ludwik Markowskik moldatutako Poloniar Legioaren bertsioa dago.

Polonian ez ezik, nazioartean ere ezaguna da. Esaterako, Frantzian Nuit de lumière du izena.

 Erreferentziak 

 Kanpo estekak 

Kategoria:Poloniako abestiak
Kategoria:Polonierazko abestiak
Kategoria:Gabon kantak
Kategoria:XVII. mendeko musika